1. **Export pedigré**

**Mi az az export pedigré és hogyan tudom azt igényelni?**

Az export pedigré többnyelvű, nemzetközi származási lap, amelyet akkor kell igényelni, ha egy kutya külföldi tulajdonba került. Ezt az export pedigré származási lapot tudja befogadni, honosítani az adott ország kennelklubja.

Szükséges hozzá az eredeti származási lap, a külföldi tulajdonos neve és címe, illetve, tulajdonjog változásról lévén szó, a tulajdonjog változás igazolása című nyomtatvány (link) vagy adás – vételi szerződés.

Az export pedigré kiváltás díját  az aktuális díjtáblázat mutatja, mely itt a kennelclub weboldalán megtalálható, a díjat személyesen a MEOE pénztárában, sárga MEOE csekken vagy banki utalással lehetséges befizetni. Az export pedigré átfutási ideje kb. 15 nap. Lehetőség van express export pedigré kérelem benyújtására is, amelynek átfutási ideje 3 nap, ára szintén megtalálható az aktuális díjtáblázatban.